CELEX: 62004TA0328
Language: sk
Date: 2008-10-09 00:00:00
Title: Vec T-328/04: Rozsudok Súdu prvého stupňa z  9. októbra 2008 – Wilms/Komisia ( Žaloba o neplatnosť — Žaloba o náhradu škody — Verejná služba — Povýšenie — Pridelenie prednostných bodov )

6.12.2008   
            
            
               SK
            
            
               Úradný vestník Európskej únie
            
            
               C 313/25
            
         Rozsudok Súdu prvého stupňa z 9. októbra 2008 – Wilms/Komisia
   (Vec T-328/04) (1)
   
   („Žaloba o neplatnosť - Žaloba o náhradu škody - Verejná služba - Povýšenie - Pridelenie prednostných bodov“)
   (2008/C 313/44)
   Jazyk konania: francúzština
   Účastníci konania
   
      Žalobca: Günter Wilms (Brusel, Belgicko) (v zastúpení: pôvodne M. van der Woude a V. Landes, neskôr M. van der Woude, advokáti)
   
      Žalovaná: Komisia Európskych spoločenstiev (v zastúpení: pôvodne H. Tserepa-Lacombe a V. Joris, neskôr V. Joris a G. Berscheid, splnomocnení zástupcovia, za právnej pomoci D. Waelbroeck, advokát)
   Predmet veci
   Návrh na zrušenie:
   
               —
            
            
               rozhodnutia generálneho riaditeľa právneho servisu Komisie, ktorým bol žalobcovi pridelený len jeden prednostný bod generálneho riaditeľstva v rámci povyšovania za rok 2003 a ktoré bolo oznámené 2. júla 2003 a potvrdené rozhodnutím menovacieho orgánu oznámeným 19. decembra 2003,
            
         
               —
            
            
               rozhodnutia menovacieho orgánu neprideliť žalobcovi v rámci povyšovania za rok 2003 žiaden osobitný prednostný bod za jeho doplnkové činnosti v záujme inštitúcie, ktoré bolo oznámené 19. decembra 2003 prostredníctvom informačného systému Sysper 2,
            
         
               —
            
            
               týchto rozhodnutí: rozhodnutie menovacieho orgánu prideliť žalobcovi celkovo 19 bodov v rámci povyšovania za rok 2003; zoznam zásluh úradníkov platovej triedy A6 v rámci povyšovania za rok 2003 uverejnený v Administratívnych informáciách č. 69-2003 z 13. novembra 2003; zoznam úradníkov povýšených do platovej triedy A5 v rámci povyšovania za rok 2003 uverejnený v dministratívnych informáciách č. 73-2003 z 27. novembra 2003, v každom prípade rozhodnutie o nezaradení žalobcu do uvedených zoznamov,
            
         
               —
            
            
               pokiaľ je to potrebné, rozhodnutia menovacieho orgánu zo 14. júna 2004, ktorým sa zamieta sťažnosť žalobcu podaná 12. februára 2004,
            
         
               —
            
            
               rozhodnutia zo 17. apríla 2007, ktorým menovací orgán rozhodol žalobcovi neprideliť nijaký doplnkový prednostný bod v rámci povyšovania za rok 2003,
            
         a na priznanie náhrady škody vo výške 5 000 eur.
   Výrok rozsudku
   
               1.
            
            
               Zrušuje sa rozhodnutie Komisie, ktorým bol celkový počet bodov na povýšenie žalobcu stanovený na 19 a rozhodnutie, ktorým sa zamieta zaradenie žalobcu na zoznam úradníkov povýšených do platovej triedy A5 v rámci povyšovania za rok 2003.
            
         
               2.
            
            
               V zostávajúcej časti sa žaloba zamieta.
            
         
               3.
            
            
               Komisia je povinná nahradiť trovy konania.
            
         
      (1)  Ú. v. EÚ C 273, 6.11.2004.